ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *10/2/2023***

**Στελέχη του Υπουργείου Παιδείας Κύπρου και Ελλάδας επισκέπτονται**

**τον Δήμο μας και τα σχολεία του.**

Την Τρίτη 07 Φεβρουαρίου 2023, η Διευθύντρια Δευτεροβάθμιας Εκπαίδευσης Γ Αθήνας, κα Μακρή Δήμητρα, με κλιμάκιο υψηλόβαθμων στελεχών του Υπουργείου Παιδείας της Κύπρου, τον Διευθυντή Μέσης Γενικής Εκπαίδευσης του Υπουργείου Παιδείας Αθλητισμού και Νεολαίας Κύπρου, Δρ.Κυπριανού Λούη, τους συνεργάτες του Χατζηνεοφύτου Πολύμνια και Μουσουλίδη Νικόλα και τον Υπεύθυνο Ευρωπαϊκών Προγραμμάτων της Διεύθυνσης, κ. Μακρή Ιωάννη,  βρέθηκαν στον Δήμο μας και επισκέφτηκαν τα σχολικά κτίρια Δευτεροβάθμιας Εκπαίδευσης με τις ιδιαίτερες υποδομές τους, το υπερσύγχρονο Γυμναστήριο του 1ου Λυκείου,  τους χώρους που διαθέτει για λειτουργία εστιατορίου το 2ο Λύκειο και τις αθλητικές υποδομές που διαθέτουν τα σχολεία αυτά, με αποκλειστικά δική τους πρωινή χρήση, στο Δημοτικό Κλειστό Γυμναστήριο «Μαρία-Ελένη Κορδαλή».

Η κα Μακρή συνεχάρη τον Δήμαρχο, κ. Λάμπρο Μίχο, για τις υποδομές και τη φροντίδα που επιδεικνύει ο Δήμος προς τις σχολικές μονάδες και συζητήθηκαν θέματα συνεργασίας Σχολείων – Διεύθυνσης Β/μιας Εκπ/σης  Γ’ Αθήνας-Δήμου και Κύπρου.